אמיר ריצ'רדסון

מייקל אמיר ריצ'רדסון (בצרפתית: Michael Amir Richardson, בערבית: أمير ريتشاردسون, בתעתיק מדויק: אמיר ריתשארדסון; נולד ב-24 בינואר 2002 בניס שבצרפת) הוא כדורגלן מרוקאי-צרפתי המשחק בעמדת הקשר בקבוצת סטאד ריימס מליגת העל הצרפתית ובנבחרת מרוקו.

קריירת מועדונים 
ריצ'רדסון גדל במחלקות הנוער של ניס ולה האבר. בשנת 2021 החל לשחק בקבוצה הבוגרת של לה האבר במסגרת ליגת המשנה הצרפתית. ב-1 בספטמבר 2022 חתם ריצ'רדסון על חוזה לארבע שנים בסטאד ריימס מליגת העל הצרפתית, והושאל בחזרה ללה האבר עד לתום עונת . בסך הכל ערך 68 הופעות בלה האבר, בהן הבקיע שלושה שערים.

לקראת עונת 2023/2024 חזר ריצ'רדסון לסטאד ריימס. ב-12 באוגוסט 2023 ערך את הופעת הבכורה שלו במועדון, בהפסד 2-1 לאולימפיק מרסיי במסגרת המחזור הראשון בליגה.

קריירה בינלאומית 
ריצ'רדסון היה חלק מסגל נבחרת מרוקו עד גיל 23 בטורניר גביע אפריקה לאומות עד גיל 23 בשנת 2023, וערך חמש הופעות והבקיע שער אחד בטורניר, בו זכתה נבחרתו.

ב-12 בספטמבר 2023 ערך ריצ'רדסון את הופעת הבכורה שלו בנבחרת מרוקו, בניצחון 1-0 על נבחרת בורקינה פאסו במשחק ידידות.

חיים אישיים 
ריצ'רדסון הוא בנו של כדורסלן העבר האמריקאי מייקל ריי ריצ'רדסון, ואמו ממוצא מרוקאי-צרפתי.

תארים 
נבחרת מרוקו עד גיל 23
 גביע אפריקה לאומות עד גיל 23 (1): 2023

קישורים חיצוניים

הערות שוליים 

כדורגלנים מרוקאים
קשרי כדורגל מרוקאים
כדורגלנים צרפתים
קשרי כדורגל צרפתים
כדורגלני לה האבר
כדורגלני סטאד ריימס
כדורגלני נבחרת מרוקו
מרוקאים שנולדו ב-2002
צרפתים שנולדו ב-2002